text: Triangle Dalí | Roses In Costa Brava
  Triangle Dalíadmin_wp2015-08-07T17:14:28+00:00
  El Teatre Museu Dalí de Figueres
  El Teatre Museu Dalí de Figueres és una construcció del segle XIX. Es tractava d'un edifici neoclàssic construït entre 1848 i 1850 com un teatre a la italiana. Destruït al final de la guerra civil, on Dalí va decidir crear el seu museu. Com a tal, al museu es reuneix bona part de l'obra del pintor: impressionisme, futurisme, cubisme i surrealisme.
  Port Lligat Casa de Dalí
  El petit nucli de Port Lligat, al nord de Cadaqués, va ser el peculiar i aïllat lloc que Dalí va escollir per viure i pintar bona part de la seva obra. L'actual casa-museu, va ser l'única casa estable on va viure i treballar habitualment Salvador Dalí fins a la mort de Gala el 1982, quan va fixar la seva residència a Púbol.
  Castell de Gala
  Púbol és un petit nucli del Baix Empordà, situat dins del municipi de la Pera, on Dalí va comprar l'any 1969 l'antic castell medieval del segle XI. Amb aquesta adquisició i la seva reforma posterior va complir la promesa que li havia fet a Gala "la seva musa" de fer-la reina d'un castell. El castell va ser l'últim taller de Salvador Dalí, entre 1982 i 1984. Es va obrir al públic el 1996.